Lav et referat af nedenstående tekst:

Tekst:
I forbindelse med, at PsykiatriFondens Informationsbus har taget turen rundt i landsdelen, er de unges forhold til psykiske sygdomme blevet undersøgt. Af de adspurgte 350 nordjyske unge fra 7. til 9. klasse har hver anden haft psykiske problemer tæt inde på livet. Det vil sige, at de selv eller deres nærmeste har haft psykiske problemer. PsykiatriFondens rullende klasseværelse har undervist børn og unge i psykisk sygdom og sundhed, og de unges forhold til psykiske sygdomme er blevet undersøgt før og efter. Godt hver 3. pige og hver 5. dreng har selv haft psykiske problemer - oftest depression eller angst. Omkring 40 procent af de adspurgte unge mener, at det er pinligt selv at have psykiske problemer. - Evalueringen viser, at der er et kæmpe potentiale for at ændre holdninger og i nogle tilfælde livsbaner hos de unge, hvis vi som samfund sætter tidligt ind med øget viden og tidlig opsporing. Fremover håber vi på et stærkere samarbejde med kommunerne, så oplysningsindsatsen forankres bedre i kommunernes, forebyggende arbejde, siger Hallur Thorsteinsson, der er leder af PsykiatriFondens Børne- og Ungeafdeling.

Referat:
Hver anden adspurgte unge nordjyde har psykiske problemer tæt inde på livet.